Аԥсны Адәныҟатәи аусқәа рминистр Инал Арӡынба ихьӡала адныҳәаларатә шәҟәы ааишьҭит Урыстәылатәи Афедерациа Адәныҟатәи аусқәа рминистр Сергеи Лавров.
Адныҳәаларатә шәҟәаҿы иҳәоуп:
«Иҟалааит 2022 шықәса агәыӷрақәа назыгӡо, аманшәалареи ақәҿиарақәеи аазго шықәсны. Шәареи ишәзааигәоу ауааи ирзеиӷьасшьоит агәабзиара, анасыԥ, ақәҿиарақәа!»
Инал Арӡынба аҭактә дныҳәалараҿы Сергеи Лавров изеиӷьеишьеит анасыԥ, аманшәалара ҳазҭало ашықәс азы.
Иара убасгьы Инал Арӡынбеи Урыстәылатәи Афедерациа Адәныҟатәи аусқәа рминистр ихаҭыԥуаҩ Андреи Руденкои адныҳәаларатә шәҟәқәа еимырдеит.